பழுதாறு நீக்குங் கலைசைத் தியாகர் பருப்பதத்திப் பொழுதாயத் தோடலர் குற்றாட லின்றிப் புரிகுழலீர் எழுதாத சித்திரம் போனிற்ற லென்னை யியம்புமினே. வண்டோச்சி மருங்கணைதல். செம்பார் களிம்பெனச் சிற்றுயிர் தோறுஞ் செறிந்தமல வெம்பாசந் தீர்க்குங் கலைசைத் தியாகர்தம் வெற்பிலிம்மான் வம்பாருங் கொம்ப ரிடையரை நீவிர் வருத்தஞ்செய்தே ஐம்பால் குடியா விருந்தீ ரறனன் றளியருக்கே.